Tuomasvastuuryhmän kokous ke 23.10.2019 klo 17-19.30, Seurakuntien talo Emmaus

Paikalla: Katriina Hallikainen (pj.), Hannu Hahto (sihteeri), Lauri Eskelinen, Kaija Jerkku, Anne Karhola, Aarne Plukka, Jouni Siirtola, Anne Vehmas sekä Kaija Jääskeläinen, Kalle Mäki ja Timo Saarinen, jotka joutuivat poistumaan kesken kokouksen muiden menojen vuoksi.

Alkuhartauden piti Anne Vehmas tv-sarjan Sydämen asialla ja sen nimen pohjalta. Jeesus sanoi Matteuksen evankeliumin 15. luvussa, että se mikä tulee sydämestä, saastuttaa ihmisen (erilaiset pahat asiat) ja Matteuksen 12. luvussa, että sydämen kyllyydestä suu puhuu. Anne totesi Jeesuksen sanojen pohjalta, että me kaikki olemme sydämen asialla, mutta aina ei hyvää tule ulos. Anne luki lopuksi laulustakin tutun Pyhän Hengen kirkkorukouksen Turun hiippakunnan messukirjasta vuodelta 1488.

Katriina puheenjohtajana aloitti varsinaisen kokouksen ja alkuperäisen esityslistan kohtaan nro 12 Muita asioita lisättiin joitain asioita. Koska jotkut joutuivat poistumaan kesken kokouksen ja Jarmo Lehtinen tuli vielä klo 18.30 kertomaan Tuomasristi-asiasta, niin asioiden käsittelyjärjestystä muutettiin alkuperäisestä esityslistasta, ja tässä muistiossa kohdat on numeroitu uudelleen sen mukaan missä järjestyksessä asiat käsiteltiin.

1. Juhlavuoden messut

Kaikille tulevan vuoden messuille on kokoajat tiedossa, paitsi tuhkakeskiviikon messu ja juhannusaaton messu. Kangasalan Ilkko onkin käytettävissä vielä ensi kesänä, joten juhannusmessu voidaan pitää siellä kuten aiemminkin. Tämän syksyn Tuomasilloissa on teemana paasto ja ilmeni, että iltoja valmistellut työryhmä voisi ottaa tuhkamessun hoidettavakseen, kun se aloittaa paastonajan.

KRS:n Sanan Suvipäivät järjestetään Tampereella ensi vuoden kesäkuussa. Tuomasmessu järjestettäisiin su 14.6. Aleksanterin kirkossa klo 13 ja se olisi näiden Suvipäivien päätösmessu.

Suvipäivät alkavat jo pe 12.6. klo 17 Aleksanterin kirkossa ja ensimmäinen ilta päättyy siellä iskelmämessuun klo 21. Suvipäiväläiset ovat sunnuntain aamusta lähtien Aleksanterin kirkossa, mistä johtuen Tuomasmessun valmistelut on tehtävä lauantaina, jolloin suvipäiväläiset ovat Tampere Areenalla. Aleksanterin kirkossa voidaan valmistella Tuomasmessua lauantaina klo 12-15 sekä 16-22. Välissä on klo 15-16 vihkiäistilaisuus, johon mennessä kirkko on oltava siistissä kunnossa. Sunnuntaiaamuna messua ei voi enää valmistella kirkossa.

Tampereen Tuomasmessun juhlamessu on huhtikuussa 2020. Sen kokoavat Kaija Jerkku ja Anne Karhola. Liturgina on Jussi Mäkinen ja saarnaajana Timo Takala, jotka ovat olleet aktiiveina jo Tampereen ensimmäisissä Tuomasmessuissa. Timo Saarisella oli vastuuryhmän kokousta seuraavana päivänä puhelinpalaveri messuun lupautuneen muusikko Petri Laaksosen kanssa, mikä hänen roolinsa messussa olisi; ei kuitenkaan kaikki musiikki. Petriä saatetaan kuitenkin messun aikana haastatella, koska hän on ollut mukana Tuomasmessun perustamisesta lähtien sen musiikissa.

Timo Saarinen on kysynyt Samuli Edelmannin managerilta pääsisikö hän Tapahtumien yön Tuomasmessuun. Mikko Kuustoselta on jo kysytty ja hänelle ei sovi. Kysyä voi myös vielä Johannoilta Kurkela tai Iivanainen tai Ida Elinalta.

Pekka Arola hoitaa 30.8. messun musiikin, Choralia taas 20.9. messun musiikin. Tapani Helminen ja DB Harmonics tullee lattarimessuun. Tammikuun messussa musiikista vastaa Martta Jämsä ja Sibelius-Akatemian opiskelijoita.

Lapsille suunnattu minimessu on alustavasti palmusunnuntaina.

Loppuvuoden 2019 messut ovat hoidossa. Uudenvuoden messun valmistelee vastuuryhmä. Saarnaajaksi tulee ehkä Riikka Sydänmaa ja liturgiksi ehkä Mikko Wirtanen, jos ei, niin Katriina.

2. Mahdollisuus yhteistyöhön Askel-lehden kanssa

Päätoimittaja Mari Teinilä on tavannut Katriinan. Helsingissä Askel-lehden numeroissa kerrotaan 4 kertaa vuodessa Helsingin Tuomasmessun asioista. Lisäksi lehti tilataan tietylle joukolle aktiiveja.

Katriina sai ehdotuksen, että juhlamessun tiimoilta Askeleen yhteen numeroon tulisi enemmän asiaa Tampereen Tuomasmessusta. Tätä numeroa voitaisiin tilata esim. 500 kpl jaettavaksi kirkon ovilla. Tuomasmessu maksaisi lehden, hinta olisi noin 1,70 € per numero + postikulut. Esim. huhtikuun Askeleen ennen juhlamessua 500 kpl maksaisi n. 850 € + postikulut.

Tilaus puoleksi vuodeksi vastuunkantajille maksaisi 39 € per henkilö. Mutta ongelmaksi tulisi miten rajattaisiin keille aktiiveille lehti tulisi. Lisäksi Tuomasrekisterin uudessa versiossa on vähän ihmisten kotiosoitteita.

Pohdittiin jos lehteä jaettaisiin myös hiljaisella viikolla kaupungilla. Päätettiin, että ei oteta puolivuotistilausta, mutta hankitaan 1500 lehteä neljä viikkoa ennen juhlamessua eli maaliskuun numeroa, jossa olisi siis juttua Tampereen Tuomasmessusta.

3. Tuomastuotteet

Kalle esitteli ennen poistumistaan taiteilija Annukka Laineen Kotialttari-korttia, joka perustuu hänen tekemäänsä Pispalan kirkon triptyykkiin. Todettiin, että pahvin täytyy olla suht paksua.

Katriina ehdotti, että korttia ja Tuomasristiä voisi ostaa esim. rippilahjaksi nuorelle jne. Kortissa voisi olla erilaisia tekstejä nuorelle, vanhukselle jne.

Annukan kortti hyväksyttiin, eri tekstivaihtoehdoilla, joita pohditaan myöhemmin. Kortin täytyy kuitenkin olla hieman isompi kooltaan kuin kokouksessa esitelty versio. Tekstejä voi laittaa kommentoitavaksi vastuuryhmälle.

Tuomasristiasia käsiteltiin myöhemmin kokouksessa klo 18.30 lähtien kun Jarmo Lehtinen saapui esittelemään ristejä. Hänellä oli mukana kolme erilaista mallia Tuomasrististä kaulaketjujen kera. Ristejä voisi olla myynnissä eri pituisilla ketjuilla, säätövaraa on oltava.

Ristit on tehnyt taiteilija Tuula Paju Tampereella. Tuomasmessu joutuu maksamaan risteistä ALVillisen hinnan, 9,50 € tai noin 12 €.

Kovin montaa erilaista mallia ei voi tilata, yhdenlaista mallia on tilattava kerralla vähintään esim. 20 kpl. Ristejä voi kyllä tilata lisää pienellä varoitusajalla, ensin voidaan hankkia pieniä määriä.

Ehkä pitempi ja lyhyempi ketju ja myös kahdenkokoisia ristejä. Myyntihinnaksi ehkä 15 €. Käytiin gallupia kuka ryhmästä itse olisi halukas ostamaan ristin, olisiko ristille oikeasti kysyntää?

Päätettiin jättää asia hautumaan vastuuryhmän seuraavaan kokoukseen. Ristin muotoa ei enää muuteta (Pyhän Antoniuksen T:n muotoinen Tau-risti). Voitaisiin tilata alkuun 50-60 kappaleen koe-erä. Väreinä alustavasti punainen, vihreä, violetti ja lasinvärinen (läpinäkyvä).

4. Rekisteriasiaa

Anne Karhola ja Kaija Jääskeläinen ovat palaveeranneet viime aikoina Kirkkopalvelujen Ilkka Kalmanlehdon kanssa Tuomasrekisteristä, joka on nyt siirretty uudelle alustalle. Sinne lisätään vielä uusia ihmisiä ja itse palvelussakin on vielä kehitettävää. Jokaisen uuden henkilön lisäämiseen rekisteriin täytyy olla asianosaiselta kirjallinen lupa.

Annen kokoama 17.11. Tuomasmessu on jo viety uuteen rekisteriin henkilöineen. Myös adventtimessuun avataan tehtävät Vapaaehtoistyo.fi-sivustolle. Jos henkilö ilmoittautuu itse tehtäviin, lomakkeen pitäisi olla helppokäyttöinen. Tulevia messuja avataan palveluun hyvissä ajoin. Välineellä voi lähettää viestin esim. pikaripalvelijoille, että heitä tarvitaan johonkin messuun.

Vain hyvin pieni määrä henkilöitä pääsee katsomaan rekisterin kaikkia tietoja. Lokiin jää merkinnät kuka on tehnyt palvelussa mitäkin, esim. muuttanut tietoja.

Myös tekoälyä on tulossa - jos henkilö ei ole esim. kahteen vuoteen ollut missään tehtävässä, järjestelmä voi lähettää hänelle viestin olisiko hän halukas tulemaan uudelleen tehtäviin.

Opastusta palvelun käyttöön tullaan antamaan vierihoitona.

5. Kolehtikohteet

Riparilaulumessun kolehti kerätään Dessien AIDS-orvoille, 17.11. messun Naisten Pankille, adventtimessun Agape Intia ry:lle (kohde on kristillinen).

Nimettiin uudet kolehtivastaavat, kun Jarmo Lehtinen on jäänyt pois vastuuryhmästä. Katriina on ensisijainen kolehtivastaava, Kaija Jä sihteerinä.

6. Palautteet

Sirkka Martin on ilmoittanut haluavansa erota vastuuryhmästä, mikä hänelle myönnettiin.

Puhuttiin avoimuudesta Tampereen Tuomasyhteisössä, jonka rekisterissä on 700 henkilöä, jotka eivät ole kuitenkaan mukana kaikessa.

Pohdittiin miten voidaan kiittää messussa mukana olleita tekijöitä.

Anne K. näytti Surveymonkey-palvelulla Tuomasmessusta kerättyä palautetta. 47 on vastannut kysymykseen messun aloitusajan muutoksesta. Erinomaisena sitä piti 44 %, hyvänä 21 %, merkityksettömänä 2 % ja huonona 31 %. Viimeksimainittuun verrattuna yli kaksinkertainen määrä piti kuitenkin muutosta vähintäänkin hyvänä. Todettiin, että Anne voisi aina avata Tuomasmessun sivuille palautelomakkeen messun jälkeen.

7. Juhlavuoden viestintä

Tuomasmessulle on saatava kunnolla näkyvyyttä Silta-lehden aineistossa. Aamulehteen täytyy laittaa maksullisia mainoksia. Lisäksi somenäkyvyyttä täytyy lisätä.

Pieneksi supistunut viestintäryhmä tekee viestintäsuunnitelman ja on yhteydessä seurakuntien viestintään.

8. Koulutustarpeet

Psykologi Anne Melkinen on tarjonnut Tuomasmessulle koulutusta. Hän on toiminut mm. työelämävalmentajana ja on puhunut asiasta Kallen kanssa.

Katriina oli varauksellinen vastuuryhmälle liitteenä sähköpostilla välitettyyn ehdotukseen. Se perustuu Helsingin Tuomasmessuun, jossa on enemmän tekijöitä. Toinenkin ehdotus on tullut Kallelle aiheena resilienssi = mielen joustavuus kriisitilanteissa.

Katriinan johdolla todettiin, että tällä hetkellä ei ole tarvetta laajamittaiselle koulutukselle. Kalle vastaa Melkiselle.

Seuraava koulutusaihe Tampereen Tuomasmessun ehtoollisavustajille on yksinäisyys, mikä tulee usein esille messun sielunhoitokeskusteluissa.

Katriina ja Kalle ovat pitäneet 1-2 tunnin mittaisia ehtoollisavustajan koulutuksia, lisäksi silloin tällöin sielunhoitokoulutuksia.

9. Taloustilanne

On hyvä, budjettivarat riittävät. Katriina jakoi ryhmälle lyhyemmän version budjettitilanteesta. Tässä vaiheessa vuotta pitäisi olla käytetty keskimäärin noin 80 % budjetista.

Kokonaisbudjetti on noin 47.000 €, toteutuma on tällä hetkellä n. 37.500 €. Vielä noin 10.000 euron laskut tulossa loppuvuonna, eli budjetin pitäisi riittää juuri sopivasti. Musiikkiryhmien laskut yritetään saada maksuun loppuvuoden aikana. Toimintamenoihin on rahaa n. 30.000 € ja loput 17.000 € menee Katriinan osa-aikaisen Tuomaspapin palkkaan sivukuluineen.

Kankaanpään rahasto on käytettävissä. Siellä on n. 10.000 €. Jos tulee lisää rahaa, se pitää viedä taloustoimistoon (esim. syksyn Tuomaspäivän tulot, teejatkojen kolehdit ym.)

10. Vastuuryhmän muistiot

Tästä lähtien lähetetään myös Pyynikin aluepapille Sami Uusi-Rauvalle.

Kaija Jä laittoi ennen kokousta tiedoksi kirkkosaliemäntien muistion.

11. Muut asiat

Irma Mäkitalo on ehdottanut, että palveluryhmäläisillä voisi olla jokin tunnus, esim. punainen lasinen T-kirjain (kuten esitellyissä Tuomasristeissä). Tunnuksen merkitys pitää ehkä selittää messuyleisölle.

Seuraava kokous pidetään 28.11.2019. Anne V. järjestää kahvituksen ja Jouni pitää alkuhartauden.